CELEX: 62015CN0588
Language: et
Date: 2015-11-12 00:00:00
Title: Kohtuasi C-588/15 P: LG Electronics, Inc.’i 12. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-91/13: LG Electronics, Inc. versus Euroopa Komisjon

18.1.2016   
            
            
               ET
            
            
               Euroopa Liidu Teataja
            
            
               C 16/23
            
         LG Electronics, Inc.’i 12. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-91/13: LG Electronics, Inc. versus Euroopa Komisjon
   (Kohtuasi C-588/15 P)
   (2016/C 016/29)
   Kohtumenetluse keel: inglise
   
      Pooled
   
   
      Apellant: LG Electronics, Inc. (esindajad: advocaat G. van Gerven, advocaat T. Franchoo)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada vaidlustatud kohtuotsus;
            
         
               —
            
            
               tühistada tervikuna või osaliselt komisjoni 5. detsembri 2012. aasta otsuse C(2012) 8839 artikli 1 lõike 1 punkt d ja lõike 2 punkt g, artikli 2 lõike 1 punktid d ja e ning artikli 2 lõike 2 punktid d ja e apellanti puudutavas osas; ja/või
            
         
               —
            
            
               vähendada apellandile artikli 2 lõike 1 punktides d ja e ning artikli 2 lõike 2 punktides d ja e määratud trahve;
            
         
               —
            
            
               mõista esimese astme menetluse ja apellatsioonimenetluse kohtukulud välja komisjonilt.
            
         
      Väited ja peamised argumendid
   
   Apellant esitab neli väidet.
   
      Esimene väide: Üldkohus on rikkunud apellandi kaitseõigusi, sest ta kinnitas komisjoni otsust jätta LPD kostjana haldusmenetlusest kõrvale, ja eelkõige jätta LPD-le edastamata vastuväited. Lükates tagasi LGE väite, rikkus Üldkohus LGE hoolsuskohustust määratledes ka proportsionaalsuse põhimõtet.
   
      Teine väide: Üldkohus on rikkunud ELTL artiklit 101 ja määruse nr 1/2003 (1) artikli 23 lõiget 2, sest ta leidis, et komisjonil oli õigus võtta LGE trahvi aluseks LGE enda ja Philipsi – mis on LPD-st erinevad ettevõtjad – otsemüük EMP-s töödeldud toodete kaudu.
   
      Kolmas väide: teise võimalusena on Üldkohus rikkunud ELTL artiklit 101, määruse nr 1/2003 artikli 23 lõiget 2 ja isikliku vastutuse põhimõtet, sest ta leidis, et komisjonil oli õigus võtta LGE trahvi aluseks Philipsi otsemüük EMP-s töödeldud toodete kaudu.
   
      Neljas väide: Üldkohus on rikkunud võrdse kohtlemise põhimõtet, sest ta otsustas, et komisjonil oli õigus kohaldada EMP-s töödeldud toodete kaudu otsemüügi metoodikat LGE suhtes, kuid mitte Samsung SDI suhtes.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (ELT L 1, lk 1, ELT eriväljaanne 08/02, lk 205).